
专讗砖 讛砖谞讛 讜 注"讗 - 驻讬专讜砖 砖讟讬讬谞讝诇抓

讻讬 讚讘专 讝讛 讘谉 注讝讗讬 谞驻拽讗 [讬讜爪讗 讛讚讘专], 讚转谞讬讗 [砖讻谉 砖谞讬谞讜 讘讘专讬讬转讗], 讘谉 注讝讗讬 讗讜诪专: 谞讗诪专, "诇讗 讬专爪讛 讛诪拽专讬讘 讗转讜" (讜讬拽专讗 讝, 讬讞),


诪讛 转诇诪讜讚 诇讜诪专, 诪讛 诇诪讚讬诐 讗谞讜 诪谉 讛讛讚讙砖讛 "讗讜转讜"? 诇驻讬 砖谞讗诪专: "讻讬 转讬讚讜专 谞讚专 诇讛' 讗诇讜拽讬讱 诇讗 转讗讞专 诇砖诇诪讜 讻讬 讚专讜砖 讬讚专砖谞讜 讛' 讗诇讜拽讬讱 诪注讬诪讱 讜讛讬讛 讘讱 讞讟讗" (讚讘专讬诐 讻讙, 讻讘), 讜诪讻转讜讘 讝讛 砖讜诪注 讗谞讬 讻讬 讗祝 讛诪讗讞专 诇讛讘讬讗 讗转 谞讚专讜 讬讛讗 讘"讘诇 讬专爪讛", 转诇诪讜讚 诇讜诪专: "讗讜转讜" 诇讛讚讙讬砖: 讗讜转讜 拽专讘谉 驻讬讙讜诇 砖讛拽专讬讘讜 砖诇讗 讘讝诪谞讜 讛讜讗 讘"诇讗 讬专爪讛", 讜讗讜诇诐 讗讬谉 讛诪讗讞专 谞讚专讜 注讜讘专 讘"诇讗 讬专爪讛",


讗诇讗, 讬砖 诇讚讞讜转 诪讛 砖讗诪专谞讜 讜诇驻专砖 讗转 讛讻转讜讘 讻讱: 讛讛讚讙砖讛 讘讻转讜讘 "讜讛讬讛 讘讱 讞讟讗" 讘讗讛 诇诇诪讚: 讘讱 讞讟讗 鈥� 讜诇讗 讘讗砖转讱 讞讟讗. 讜爪专讬讱 讛讚讘专 诇讛讬讗诪专, 砖诇讗 讬讬讞砖讘 讛讚讘专 讻讗讬讞讜专 讙诐 诇讘谞讬 讘讬转讜.


讻讬 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讛讜讗讬诇 讜讗诪专 专' 讬讜讞谞谉, 讜讗讬 转讬诪讗 [讜讬砖 讗讜诪专讬诐] 砖讗诪专 讝讗转 专' 讗诇注讝专: 讗讬谉 讗砖转讜 砖诇 讗讚诐 诪转讛 讗诇讗 讗诐 讻谉 诪讘拽砖讬谉 诪诪谞讜 诪诪讜谉 砖讛讘讟讬讞 讜讗讬谉 诇讜 诇砖诇诐, 砖谞讗诪专 诇注谞讬谉 讛诪讞讬讬讘 注爪诪讜 讘诪诪讜谉 砖诇 注专讘讜转: "讗诐 讗讬谉 诇讱 诇砖诇诐 诇诪讛 讬拽讞 诪砖讻讘讱 诪转讞转讬讱" (诪砖诇讬 讻讘, 讻讝), 讜谞转驻专砖 讻专诪讝 诇诪讜转 讗砖转讜, 讜讗诐 讻谉 讗讬诪讗 讘讛讗讬 注讜谉 [讗诪讜专 砖讘注讜谉 讝讛] 砖诇 "讘诇 转讗讞专" 谞诪讬 [讙诐 讻谉] 讗砖转讜 诪转讛, 砖讗祝 讝讛 讻诪讬 砖讗讬谞讜 专讜爪讛 诇驻专讜注 讛转讞讬讬讘讜转讜, 诇讻讱 拽讗 诪砖诪注 诇谉 [讛砖诪讬注 诇谞讜] 讛讻转讜讘 砖讗讬谉 讛讚讘专 讻谉, 讜注讘讬专讛 讝讜 谞讞砖讘转 专拽 诇讜 诇讘讚讜.


讗 注诇 讛讻转讜讘 "诪讜爪讗 砖驻转讬讱 转砖诪讜专 讜注砖讬转 讻讗砖专 谞讚专转 诇讛' 讗诇讜讛讬讱 谞讚讘讛 讗砖专 讚讘专转 讘驻讬讱" (讚讘专讬诐 讻讙, 讻讚), 转谞讜 专讘谞谉 [砖谞讜 讞讻诪讬诐]: "诪讜爪讗 砖驻转讬讱" 鈥� 讝讜 诪爪讜转 注砖讛, "转砖诪专" 鈥� 讝讜 诪爪讜转 诇讗 转注砖讛, 砖诇砖讜谉 砖诪讬专讛 讛讬讗 讗讝讛专讛 诪注讘讬专讛, "讜注砖讬转" 鈥� 讛专讬 讝讜 讗讝讛专讛 诇讘讬转 讚讬谉 砖讬注砖讜讱 (砖讬讙专诪讜 诇讱 砖转注砖讛) 砖讬讻专讬讞讜讱 诇讻讱, "讻讗砖专 谞讚专转" 鈥� 讝讛 谞讚专, "诇讛' 讗诇讛讬讱" 鈥� 讗诇讜 讞讟讗讜转 讜讗砖诪讜转 注讜诇讜转 (专讗讬讛) 讜砖诇诪讬诐 (砖诇诪讬 讞讙讬讙讛) 诇拽讬讬诐 讚讘专讬讜, 砖讛诐 砖讗专 拽专讘谞讜转 砖拽讬讬诪转 讞讜讘讛 注诇讬讜 诇讛讘讬讗诐, "谞讚讘讛" 鈥� 讻诪砖诪注讜, "讗砖专 讚讘专转" 鈥� 讗诇讜 拽讚砖讬 讘讚拽 讛讘讬转, 砖讗讜诪专 讚讘专讜 讜谞讜讚专, "讘驻讬讱" 鈥� 讝讜 爪讚拽讛, 砖诪讞讬讬讘 讗转 注爪诪讜 讻砖诪讘讟讬讞 讘驻讬讜.


讜诪注转讛 讘讗讬诐 诇讘讬讗讜专 驻专讟讬 讛讚讘专讬诐, 讗诪专 诪专 [讛讞讻诐]: "诪讜爪讗 砖驻转讬讱" 鈥� 讝讜 诪爪讜转 注砖讛. 讜砖讜讗诇讬诐: 诇诪讛 诇讬 诇砖诐 诪讛 谞讗诪专, 讜讛诇讗 诪"讜讘讗转 砖诪讛... 讜讛讘讗转诐 砖诪讛" (讚讘专讬诐 讬讘, 讛-讜) 谞驻拽讗 [讬讜爪讗 讛讚讘专] 砖讝讜 诪爪讜转 注砖讛! 讜讻谉 "转砖诪专" 砖砖谞讬谞讜 讻讬 讝讜 诪爪讜转 诇讗 转注砖讛, 诇诪讛 诇讬? 讛诇讗 诪诪讛 砖谞讗诪专 "诇讗 转讗讞专 诇砖诇诪讜" 谞驻拽讗 [讬讜爪讗 谞诇诪讚 讛讚讘专]!


讜讻谉 "讜注砖讬转" 砖砖谞讬谞讜 讻讬 讝讜 讗讝讛专讛 诇讘讬转 讚讬谉 砖讬注砖讜讱. 诇诪讛 诇讬? 讛诇讗 诪"讬拽专讬讘 讗转讜" (讜讬拽专讗 讗, 讙) 谞驻拽讗 [讬讜爪讗 讛讚讘专] 讚转谞讬讗 [砖讻谉 砖谞讬谞讜 讘讘专讬讬转讗]: 讻转讜讘 讝讛 砖谞讗诪专 "讬拽专讬讘 讗转讜" (讜讬拽专讗 讗, 讙), 诪诇诪讚 砖讻讜驻讬谉 讗讜转讜 诇讛拽专讬讘 讗转 拽专讘谞讜. 讬讻讜诇 砖讬讛讗 诪拽专讬讘讜 讗驻讬诇讜 讘注诇 讻专讞讜 诇讙诪专讬 鈥� 转诇诪讜讚 诇讜诪专: "诇专爪谞讜" (讜讬拽专讗 讗, 讙), 讛讗 讻讬爪讚 注讜砖讬诐? 讘讬转 讚讬谉 讻讜驻讬谉 讗讜转讜 注讚 砖讬讗诪专 专讜爪讛 讗谞讬. 讜讻讬讜谉 砖讻诇 讛讛诇讻讜转 讛诇诇讜 讻讘专 讬讚讜注讜转 诪诪拽讜专 讗讞专 诪讛 讟注诐 诇讞讝专讛 讝讜? 


讜诪砖讬讘讬诐: 讬砖 爪讜专讱 讘讚讘专 讻讬 诪讚讜讘专 讘诪拽专讬诐 砖讜谞讬诐. 讞讚 [讘诪拽讜诐 讗讞讚] 诪讚讜讘专 讘讗讜驻谉 砖讗诪专 讜谞讚专 拽专讘谉, 讜讗讜诇诐 诇讗 讗驻专讬砖 [讛驻专讬砖 讗讜转讜] 讜诇讗 讬讬讞讚 讘注诇 讞讬讬诐 诪住讜讬讬诐 诇谞讚专讜, 讜讞讚 [讜讘诪拽讜诐 讗讞讚] 诪讚讜讘专 讻讗砖专 讗驻专讬砖 [讛驻专讬砖] 讗转 讛拽专讘谉, 讜讗讜诇诐 诇讗 讗拽专讬讘 [讛拽专讬讘 讗讜转讜].


讜爪专讬讻讗 [讜爪专讬讱] 砖讬讬讗诪专讜 砖谞讬讛诐, 讚讗讬 讗砖诪注讬谞谉 [砖讗诐 讛讬讛 诪砖诪讬注 诇谞讜] 专拽 讘诪拽专讛 砖讗诪专 讜诇讗 讗驻专讬砖 [讛驻专讬砖] 讻诇诇, 讛讬讬谞讜 讗讜诪专讬诐 砖谞注谞砖 诪砖讜诐 砖诇讗 拽讬讬诪讬讛 诇讚讬讘讜专讬讛 [拽讬讬诐 讗转 讚讬讘讜专讜], 讗讘诇 讗诐 讗驻专讬砖 [讛驻专讬砖] 讜诇讗 讗拽专讬讘 [讛拽专讬讘] 讗讬诪讗 [讗诪讜专]: 讻诇 讛讬讻讗 讚讗讬转讬讛 [讻诇 诪拽讜诐 砖讛讜讗 谞诪爪讗] 鈥� 讘讬 讙讝讗 讚专讞诪谞讗 讗讬转讬讛 [讘讘讬转 讗讜爪专讜 砖诇 讛拽讚讜砖 讘专讜讱 讛讜讗, 讛讜讗 谞诪爪讗] 砖讛专讬 讛讗专抓 讜诪诇讜讗讛 诇讛', 讜诇讻谉 讗讬谞讜 注讜讘专 讗诐 诪讗讞专 讗转 讛讘讗转讜 诇诪拽讚砖, 注诇 讻谉 爪专讬讻讗 [爪专讬讱] 诇诇诪讚谞讜 砖讙诐 讘诪拽专讛 讝讛 注讜讘专.


讜讗讬 讗砖诪注讬谞谉 [讜讗诐 讛讬讛 诪砖诪讬注 诇谞讜] 讗驻专讬砖 [讛驻专讬砖] 讜诇讗 讗拽专讬讘 [讛拽专讬讘], 讛讬讬转讬 讗讜诪专 砖注讜讘专 诪砖讜诐 砖讬砖 讻讘专 拽专讘谉 讘注讬谉 讚拽讗 诪砖讛讬 诇讬讛 讙讘讬讛 [砖诪砖讛讛 讗讜转讜 讗爪诇讜], 讗讘诇 讗诐 讗诪专 谞讚专 讜诇讗 讗驻专讬砖 [讛驻专讬砖], 讗讬诪讗 [讗诪讜专] 讻讬 讚讬讘讜专讗 [讚讬讘讜专] 讘诇讘讚 诇讗 讻诇讜诐 讛讜讗, 讻诇 注讜讚 诇讗 讛讬转讛 讛驻专砖讛 讘诪注砖讛, 讜诇讻谉 爪专讬讻讗 [爪专讬讱] 砖讬讬讗诪专讜 砖谞讬讛诐.


讜诪拽砖讬诐: 讜诪讬 诪爪讬转 讗诪专转 [讜讛讗诐 讬讻讜诇 讗转讛 诇讜诪专] 砖诪讚讜讘专 讘讗讜驻谉 砖讗诪专 讘诇讘讚 讜诇讗 讗驻专讬砖 [讛驻专讬砖]? 讜讛讗 [讜讛专讬] 谞讚讘讛 讻讘专 讻转讬讘讗 [讻转讜讘讛], 砖讛诇讗 讛讬讗 谞诇诪讚转 讘讙讝讬专讛 砖讜讜讛, 讜转谞谉 [讜砖谞讬谞讜 讘诪砖谞讛]: 讗讬 讝讛讜 谞讚专 鈥� 讛讗讜诪专: 讛专讬 注诇讬 注讜诇讛, 砖讞讬讬讘 讗转 注爪诪讜 诇讛讘讬讗 拽专讘谉. 讜讗讬 讝讜 讛讬讗 谞讚讘讛 鈥� 讛讗讜诪专: 讛专讬 讝讜, 讘讛诪讛 诪住讜讬讬诪转, 转讛讗 诇注讜诇讛.


讜诪讛 讘讬谉 谞讚专 诇谞讚讘讛 诇注谞讬谉 讛诇讻讛? 讘谞讚专, 讗诐 诪转 讗讜 谞讙谞讘 鈥� 讘注诇 讛讞讬讬诐 砖谞讚专 讞讬讬讘 讘讗讞专讬讜转讜 讜爪专讬讱 诇讛讘讬讗 讗讞专 讘诪拽讜诪讜, 砖讛专讬 讛讬转讛 注诇 讛谞讜讚专 讛转讞讬讬讘讜转 讗讬砖讬转 诇讛讘讬讗. 讜讗讬诇讜 讘谞讚讘讛, 讗诐 诪转讛 讗讜 谞讙谞讘讛 讛讘讛诪讛 鈥� 讗讬谞讜 讞讬讬讘 讘讗讞专讬讜转讛. 讜讗诐 讻谉, 谞讚讘讛 讛讬讗 拽专讘谉 砖讗讚诐 讛驻专讬砖讜 讻讘专!


讗诪专 专讘讗: 诪砖讻讞转 诇讛 [诪讜爪讗 讗转讛 讗讜转讛] 讗驻砖专讜转 诇谞讚专 讻注讬谉 谞讚讘讛, 讻讙讜谉 讘讗讜驻谉 砖讗诪专: 讛专讬 注诇讬 注讜诇讛 注诇 诪谞转 砖讗讬谞讬 讞讬讬讘 讘讗讞专讬讜转讛 讜讘讗讜驻谉 讻讝讛 讗讬谞讛 讗诇讗 谞讚讘讛.


砖谞讬谞讜 讘讘专讬讬转讗 "讘驻讬讱" 鈥� 讝讜 爪讚拽讛. 讗诪专 专讘讗: 讜爪讚拽讛, 讗诐 诪讗讞专 讘谞转讬谞转讛 诇讗讞专 砖谞讚专讛 鈥� 诪讞讬讬讘 注诇讛 诇讗诇转专 [诪转讞讬讬讘 注诇讬讛 诪讬讚]. 诪讗讬 讟注诪讗 [诪讛 讟注诐] 讛讚讘专 鈥� 讚讛讗 拽讬讬诪讬 [砖讛专讬 讻专讙讬诇 注讜诪讚讬诐, 诪爪讜讬讬诐] 注谞讬讬诐 诪讬讚 讘砖注转 讛谞讚专, 讜讬砖 讗驻砖专讜转 诇转转 诇讛诐 诪讬讚, 砖诇讗 讻拽专讘谉 砖讗讬谞讜 讬讻讜诇 诇讛拽专讬讘讜 讗诇讗 讘讘讬转 讛诪拽讚砖.


讜砖讜讗诇讬诐: 驻砖讬讟讗 [驻砖讜讟, 诪讜讘谉 诪讗诇讬讜] 讚讬谉 讝讛! 讜诪住讘讬专讬诐: 诪讛讜 讚转讬诪讗 [砖转讗诪专] 住讘专讛 讛驻讜讻讛; 讻讬讜谉 讚讘注谞讬讬谞讗 [砖讘注谞讬谉] 讛拽专讘谞讜转 讻转讬讘讗 [讻转讜讘讛 讛爪讚拽讛], 讜砖诪讗 注讚 讚注讘专讬 注诇讛 [砖讬注讘专讜 注诇讬讛] 砖诇砖讛 专讙诇讬诐 讻拽专讘谞讜转 诇讗 讬注讘讜专 讘"讘讘诇 转讗讞专", 注诇 讻谉 拽讗 诪砖诪注 诇谉 [讛砖诪讬注 诇谞讜] 专讘讗 砖讗讬谞讜 讻谉, 讻讬 讛转诐 讛讬讗 讚转诇讬谞讛讜 专讞诪谞讗 [砖诐 讘拽专讘谞讜转, 讛讜讗 砖转诇转讛 讗讜转诐 讛转讜专讛] 讘专讙诇讬诐, 讗讘诇 讛讻讗 [讻讗谉] 讘爪讚拽讛 诇讗, 讜讟注诐 讛讚讘专, 讚讛讗 砖讻讬讞讬 [砖讛专讬 诪爪讜讬讬诐] 注谞讬讬诐.


讘 讗诪专 专讘讗: 讗祝 注诇 驻讬 砖诇专讜讘 讛讚注讜转 讘谞讚专讬诐 讗讬谞讜 注讜讘专 注诇 "讘诇 转讗讞专" 讗诇讗 诇讗讞专 砖诇讜砖讛 专讙诇讬诐, 诪讻诇 诪拽讜诐, 讻讬讜谉 砖注讘专 注诇讬讜 专讙诇 讗讞讚 砖诇讗 讛讘讬讗 谞讚专讬讜 鈥� 诪讬讚 注讜讘专 讘注砖讛.


诪讬转讬讘讬 [诪拽砖讬诐 注诇 讻讱] 诪诪讛 砖砖谞讬谞讜: 讛注讬讚 专' 讬讛讜砖注 讜专' 驻驻讬讬住 注诇 讜诇讚 砖谞讜诇讚 诇讘讛诪转 砖诇诪讬诐, 讘讬谉 讗诐 讛拽讚讬砖讛 诇驻谞讬 砖谞转注讘专讛 讜讘讬谉 讗诐 讛拽讚讬砖讛 诇讗讞专 诪讻谉, 砖讬拽专讘 讗祝 讛讜讗 砖诇诪讬诐. 讗诪专 专' 驻驻讬讬住: 讗谞讬 诪注讬讚 砖讛讬转讛 诇谞讜 驻专讛 砖诇 讝讘讞讬 砖诇诪讬诐 讜讗讻诇谞讜讛 讘驻住讞, 讜讗讻诇谞讜 讜诇讚讛 砖诇 讗讜转讛 驻专讛 讻拽专讘谉 砖诇诪讬诐 讘讞讙 (住讜讻讜转). 讜谞讘专专 讗转 驻专讟讬 讗讜转讜 诪注砖讛.


讘砖诇诪讗 [谞谞讬讞] 讘驻住讞 注爪诪讜 诇讗 讗拽专讘讜讛 [讛拽专讬讘讜讛讜] 讗转 讛讜诇讚, 讗讬诪讜专 [讗诪讜专] 砖诪讗 诪讞讜住专 讝诪谉 讛讜讛 [讛讬讛] 砖注讜讚 诇讗 讛讙讬注 诇讬讜诐 讛砖诪讬谞讬 诇讞讬讬讜, 讜讗住讜专 诇讛拽专讬讘 讘讛诪讛 诇驻谞讬 讻谉. 讗诇讗 讜诇讚讛 讘注爪专转 (讞讙 讛砖讘讜注讜转) 讛讬讻讬 诪砖讛讬 诇讛 [讗讬讱 诪砖讛讬诐 讗讜转讜] 讜诇讗 诪拽专讬讘讬诐 讗讜转讜 诪讬讚 讘讞讙 讛住诪讜讱 诇驻住讞? 讜讛诇讗 诇讚讘专讬 专讘讗 注讘专讬 注诇讬讛 [注讜讘专讬诐 注诇讬讜, 注诇 讗讬讞讜专讜] 讘注砖讛 诪讬讚 讘讞诇讜祝 讛讞讙 讛专讗砖讜谉!


讗诪专 专讘 讝讘讬讚 诪砖诪讬讛 [诪砖诪讜] 砖诇 专讘讗: 讻讙讜谉

